

**REPUBLIKA HRVATSKA**

**ŽUPANIJA ZADARSKA**

**OSNOVNA “PETAR LORINI”**

SALI, III 20

Sali 23 281

KLASA: 602-02/21-01/ 9

URBROJ: 2198-1-32-21-01/3

Sali, 8. travnja 2021. godine

Na temelju članka 125. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/12, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20), članka 72. \_Statuta Osnovne škole „Petar Lorini“ (KLASA; 602-02-19-01/149,URBROJ,2198-1-32-19-01, od 11. listopada 2019.), i obavijesti Stožera civilne zaštite Zadarske županije o organizaciji nastave u periodu od 12. do 25. travnja 2021. , (klasa; 810-01/17-01/05, urbroj; 2198/1-01-21-929 od 8. travnja 2021.) te Modelima i preporukama za rad u uvjetima povezanim s bolesti COVID-19 u pedagoškoj godini 2020./2021.od 3. rujna 2020. godine ravnatelj Osnovne škole „Petar Lorini“ dana 8. travnja 2021. godine donosi

**ODLUKU**

**O MODELU IZVOĐENJA NASTAVE U OSNOVNOJ ŠKOLI „PETAR LORINI“ U PERIODO OD 12. DO 25. TRAVNJA ŠKOLSKE GODINE 2020./2021.**

**I.**

Ovom Odlukom se, u uvjetima proglašene epidemije na području Republike Hrvatske, uređuje model izvođenja nastave u Osnovnoj školi „Petar Lorini“ u periodu od 12. do 25. travnja školske godine 2020./2021., kao i obavljanje redovnog rada Škole.

**II.**

Za učenike razredne nastave od I. do IV. razreda nastava se održava u prostorijama Škole , model -A.

Za učenike predmetne nastave od V. do VIII. razreda nastava se održava kod kuće , model - C.

Za učenike s teškoćama u razvoju koji pohađaju razrednu nastavu od I. do IV. razreda koji imaju osigurane pomoćnike u nastavi ili stručne komunikacijske posrednike nastava se održava u prostorijama Škole.

Za učenike s teškoćama u razvoju koji pohađaju predmetnu nastavu od V. do VIII. razreda nastava se održava kod kuće..

**III.**

Radnici koji obavljaju poslove učitelja razredne nastave redovan rad će obavljati u prostorijama Škole sukladno nalogu ravnatelja koji je dužan organizirati rad Škole u suradnji s Ministarstvom znanosti i obrazovanja i u suradnji s osnivačem, na način da se nastava nesmetano odvija.

Učitelji predmetne nastave održavat će nastavu kod kuće, sukladno nalogu ravnatelja koji je dužan organizirati rad Škole u suradnji s Ministarstvom znanosti i obrazovanja i u suradnji s osnivačem, na način da se nastava nesmetano odvija.

**IV.**

Stručni suradnik – pedagog i stručni suradnik – knjižničar obavljat će redovan rad u prostorijama Škole, sukladno nalogu ravnatelja koji je dužan organizirati rad Škole u suradnji s Ministarstvom znanosti i obrazovanja i u suradnji s osnivačem, na način da se nastava nesmetano odvija..

**V.**

Tajnik Škole i voditelj računovodstva obavljat će redovan rad u prostorijama Škole.

Domar i spremačice obavljat će redovan rad u prostorijama Škole.

Radnici iz stavka prvog i drugog ove točke Odluke raditi će sukladno nalogu ravnatelja koji je dužan organizirati rad Škole u suradnji s Ministarstvom znanosti i obrazovanja i u suradnji s osnivačem, na način da se organizacija rada Škole i nastava nesmetano odvija.

**VI.**

Nastavu i redovan rad je potrebno održavati uz uvažavanje i provođenje svih epidemioloških mjera i preporuka danih odgojno-obrazovnim ustanovama od strane Hrvatskog zavoda za javno zdravstvo i Ministarstva znanosti i obrazovanja.

**VII.**

Stupanjem na snago ove Odluke prestaje vrijediti Odluka (KLASA; 602-01/21-01/9, URBROJ ; 2198-1-32-21-01/2, od 25. ožujka 2021.).

**VIII.**

Ova Odluka stupa na snagu danom donošenja i objavit će se na oglasnoj ploči i mrežnoj stranici Škole.

Ravnatelj : Gordan Dragaš

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_